
PARLAMENTUL ROMÂNIEI

CAMERA DEPUTAŢILOR
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC


	Bucureşti,
	  29.06.2011

	Nr.
	  26/301



Către,

BIROUL PERMANENT AL CAMEREI DEPUTATILOR
Vă înaintăm, alăturat, RAPORTUL asupra Proiectului de Lege pentru ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti la 20 mai 2008, trimis Comisiei pentru administraţie publică, amenajarea teritoriului şi echilibru ecologic pentru dezbatere în fond, cu adresa nr.PLx 405 din 15 iunie 2011.  

PREŞEDINTE

Sulfina BARBU

CAMERA DEPUTAŢILOR

	COMISIA PENTRU ADMINISTRAŢIE PUBLICĂ, AMENAJAREA 
TERITORIULUI ŞI ECHILIBRU ECOLOGIC

	Bucureşti,
	  29.06.2011

	  26/301


RAPORT 

asupra proiectului de Lege pentru ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti la 20 mai 2008


În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic, a fost sesizată spre dezbatere în fond, în procedură obişnuită, cu proiectul de Lege pentru ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti la 20 mai 2008, trimis cu adresa nr. PL.x 405 din 15 iunie 2011, înregistrată cu nr.26/301 din 16 iunie 2011.

La întocmirea prezentului raport, Comisia a avut în vedere:

· avizul favorabil al Consiliului Legislativ nr.487/29.04.2011;

· avizul favorabil al Comisiei pentru politică externă nr. 33/177/22.06.2011.

· avizul favorabil al Comisiei juridice, de disciplină şi imunităţi nr. 31/629/21.06.2011.
Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 
Proiectul de Lege are ca obiect de reglementare ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti, la 20 mai 2008. 

Potrivit art. 61 din Regulamentul Camerei Deputaţilor, republicat, Comisia a examinat proiectul de lege în şedinţa din 28 iunie 2011.

Din numărul total de 30 membri ai Comisiei au participat la dezbateri 30 deputaţi. 

La dezbaterile comisiei au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Marin ANTON – secretar de stat, Ministerul Mediului şi Pădurilor, respectiv doamna Monalisa State, şef serviciu în cadrul aceleiaşi instituţii.

În urma examinării proiectului de lege şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, adoptarea  proiectul de Lege pentru ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti la 20 mai 2008. 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE

Sulfina BARBU


	SECRETAR

Gheorghe CIOCAN


Intocmit,











Consilier, Monica Dima

